sukhrobnurali/uzbek-legal-corpus huggingface dataset:
Auditorlik faoliyati toʻgʻrisidagi maʼlumot shaklini toʻldirish qoidalarining 6-bandiga oʻzgartirish kiritish haqida
(order, 2015-09-29)

Oʻzbekiston Respublikasining “Auditorlik faoliyati toʻgʻrisida”gi va 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq buyuraman: 1. Oʻzbekiston Respublikasi moliya vazirining 2013-yil 9-sentabrdagi 83-son buyrugʻi (roʻyxat raqami 2515, 2013-yil 9-oktabr) (Oʻzbekiston Respublikasi qonun hujjatlari toʻplami, 2013-y., 41-son, 553-modda) bilan tasdiqlangan Auditorlik faoliyati toʻgʻrisidagi maʼlumot shaklini toʻldirish qoidalarining 6-bandi quyidagi tahrirda bayon etilsin: “6. Maʼlumot auditorlik tashkiloti rahbari va maʼlumotni tayyorlagan shaxs tomonidan toʻldirilgan sana koʻrsatilgan holda imzolanadi va auditorlik tashkilotining muhri bilan (muhr mavjud boʻlgan taqdirda) tasdiqlanadi.”. 2. Mazkur buyruq Oʻzbekiston auditorlar palatasi, Oʻzbekiston buxgalterlar va auditorlar milliy assotsiatsiyasi hamda Oʻzbekiston buxgalterlar federatsiyasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Mikrokredit tashkilotlari faoliyatini litsenziyalash tartibi toʻgʻrisidagi nizomga oʻzgartirishlar kiritish haqida
(resolution, 2022-09-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Mikrokredit tashkilotlari toʻgʻrisida”gi, “Faoliyatning ayrim turlarini litsenziyalash toʻgʻrisida”gi, 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2010-yil 23-yanvardagi 3/5-son qarori (roʻyxat raqami 2093, 2010-yil 13-aprel) (Oʻzbekiston Respublikasi qonun hujjatlari toʻplami, 2010-y., 14-15-son, 116-modda) bilan tasdiqlangan Mikrokredit tashkilotlari faoliyatini litsenziyalash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Nizom muqaddimasi quyidagi tahrirda bayon etilsin: “Mazkur Nizom Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Mikrokredit tashkilotlari toʻgʻrisida”gi, “Faoliyatning ayrim turlarini litsenziyalash toʻgʻrisida”gi qonunlariga muvofiq Oʻzbekiston Respublikasi hududida mikrokredit tashkilotlarini litsenziyalash tartibini belgilaydi.”. 2. 13-bandda: uchinchi va toʻrtinchi xatboshilar chiqarib tashlansin; beshinchi — yettinchi xatboshilar tegishli ravishda uchinchi — beshinchi xatboshilar deb hisoblansin. 3. 15-band quyidagi tahrirda bayon etilsin: “15. Hajmi bir varaqdan ziyod holda taqdim etiladigan barcha hujjatlar alohida yigʻmajild shaklida tikilib, mikrokredit tashkiloti rahbari tomonidan imzolangan va muhri bilan (muhr mavjud boʻlgan taqdirda) tasdiqlangan boʻlishi lozim.”. 4. 25-band oʻz kuchini yoʻqotgan deb topilsin. 5. 50-banddagi “oʻn kun” degan soʻzlar “uch kun” degan soʻzlar bilan almashtirilsin. 6. 55-band quyidagi tahrirda bayon etilsin: “55. Mazkur Nizomga muvofiq talab qilinadigan barcha hujjatlar Oʻzbekiston Respublikasining “Davlat tili haqida”gi Qonuniga rioya etilgan holda taqdim etiladi.”.
Yuridik shaxslar tomonidan kassa operatsiyalarini amalga oshirish qoidalariga oʻzgartirishlar kiritish haqida
(resolution, 2019-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2015-yil 16-maydagi 12/17-son qarori (roʻyxat raqami 2687, 2015-yil 22-iyun) (Oʻzbekiston Respublikasi qonun hujjatlari toʻplami, 2015-y., 25-son, 330-modda) bilan tasdiqlangan Yuridik shaxslar tomonidan kassa operatsiyalarini amalga oshirish qoidalariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 24-bandning birinchi xatboshisidagi “tikilgan va muhrlangan” degan soʻzlar “tikilgan va tashkilot muhri bilan muhrlangan (muhr mavjud boʻlgan taqdirda)” degan soʻzlar bilan almashtirilsin. 2. 26-bandning toʻrtinchi xatboshisidagi “imzolanadi va muhrlanadi” degan soʻzlar “imzolanadi va tashkilot muhri bilan muhrlanadi (muhr mavjud boʻlgan taqdirda)” degan soʻzlar bilan almashtirilsin.
Korxona, tashkilot, muassasa, fermer xoʻjaligi, oʻquv yurtining ijtimoiy sugʻurta boʻyicha komissiyasi toʻgʻrisidagi nizom, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(order, 2015-09-16)

Oʻzbekiston Respublikasi Prezidentining 2009-yil 30-dekabrdagi PQ-1251-sonli “Oʻzbekiston Respublikasi mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari toʻgʻrisida”gi va 2009-yil 30-dekabrdagi PQ-1252-sonli “Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasining tashkiliy tuzilmasini shakllantirish chora-tadbirlari toʻgʻrisida”gi qarorlariga muvofiq buyuraman: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Ijtimoiy taʼminot vazirligi tomonidan tasdiqlangan Korxona, tashkilot, muassasa, fermer xoʻjaligi, oʻquv yurtining ijtimoiy sugʻurta boʻyicha komissiyasi toʻgʻrisida nizom (roʻyxat raqami 431, 1998-yil 9-aprel); Oʻzbekiston Respublikasi Mehnat va aholini ijtimoiy muhofaza qilish vazirining 2009-yil 28-yanvardagi 4/B-sonli “Korxona, tashkilot, muassasa, jamoa xoʻjaligi, oʻquv yurtining ijtimoiy sugʻurta boʻyicha komissiyasi toʻgʻrisidagi nizomga oʻzgartirishlar kiritish haqida”gi buyrugʻi (roʻyxat raqami 431-1, 2009-yil 17-fevral) (Oʻzbekiston Respublikasi qonun hujjatlari toʻplami, 2009-y., 8-son, 86-modda). 2. Mazkur buyruq Oʻzbekiston Respublikasi Moliya vazirligi, Oʻzbekiston Kasaba uyushmalari Federatsiyasi, Oʻzbekiston Respublikasi Sogʻliqni saqlash vazirligi, Davlat soliq qoʻmitasi va Markaziy banki bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Tamaki xom ashyosini fermentlash va tamaki mahsulotlari ishlab chiqarish faoliyatini litsenziyalash toʻgʻrisidagi nizomga oʻzgartirish va qoʻshimchalar kiritish haqida
(resolution, 2018-07-16)

Tamaki xom ashyosini fermentlash va tamaki mahsulotlari ishlab chiqarish korxonalari faoliyatini takomillashtirish yoʻli bilan zamonaviy xalqaro talablarga javob beradigan ishlab chiqarilayotgan mahsulotlar sifatini oshirish maqsadida Vazirlar Mahkamasi qaror qiladi: 1. Vazirlar Mahkamasining 2006-yil 7-sentabrdagi 190-son qarori (Oʻzbekiston Respublikasi QT, 2006-y., 9-son, 65-modda) bilan tasdiqlangan Tamaki xom ashyosini fermentlash va tamaki mahsulotlari ishlab chiqarish faoliyatini litsenziyalash toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Ushbu qaror rasmiy eʼlon qilingan kundan boshlab uch oy oʻtgandan keyin kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 7-bandda: “b” kichik bandda: uchinchi xatboshidagi “texnologik asbob-uskunalar” soʻzlaridan keyin “xom ashyoni dastlabki qayta ishlash (tayyor mahsulotlar ishlab chiqarishga berish uchun tamakini dastlabki tozalash va tayyorlash) sexining va ikkilamchi qayta ishlash — sigaret va boshqa tayyor mahsulotlar ishlab chiqarish sexining” soʻzlari qoʻshilsin; toʻqqizinchi xatboshiga quyidagi mazmundagi jumla qoʻshilsin: “Bunda import boʻyicha keltirilgan tamaki xom ashyosining yillik hajmi tamaki mahsulotlari ishlab chiqarishda foydalaniladigan umumiy yillik hajmning 80 foizidan oshmasligi kerak. Mahalliy qishloq xoʻjaligi mahsulotlari ishlab chiqaruvchilaridan tamaki xom ashyosi sotib olishga avans berish agrotexnologiya tadbirlarini oʻz vaqtida amalga oshirish uchun kontrakt summasining kamida 50 foizi miqdorida taʼminlanishi kerak”. 2. 9-bandda: quyidagi mazmundagi toʻrtinchi xatboshi qoʻshilsin: “Oʻzbekiston Respublikasi Iqtisodiyot vazirligining tamaki mahsulotlari ishlab chiqarish boʻyicha taklif qilinayotgan quvvatlarni ishga tushirishning iqtisodiy jihatdan maqsadga muvofiqligi toʻgʻrisidagi xulosasi”; toʻrtinchi — toʻqqizinchi xatboshilar tegishli ravishda beshinchi — oʻninchi xatboshilar deb hisoblansin. 3. 15-bandda: quyidagi mazmundagi oʻn ikkinchi va oʻn uchinchi xatboshilar qoʻshilsin: “litsenziya bitimiga oʻzgartirish va qoʻshimchalar kiritish tartibi; litsenziat tomonidan litsenziya talablari va shartlarining muntazam yoki bir marta qoʻpol ravishda buzilishi roʻyxati”; oʻn ikkinchi-oʻn uchinchi xatboshilar tegishli ravishda oʻn toʻrtinchi-oʻn beshinchi xatboshilar deb hisoblansin.
Banklarni roʻyxatga olish va ular faoliyatini litsenziyalash tartibi toʻgʻrisidagi nizomga oʻzgartirishlar kiritish haqida
(resolution, 2020-10-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2009-yil 15-avgustdagi 23/3-son qarori (roʻyxat raqami 2014, 2009-yil 8-oktabr) (Oʻzbekiston Respublikasi qonun hujjatlari toʻplami, 2009-y., 41-son, 447-modda) bilan tasdiqlangan Banklarni roʻyxatga olish va ular faoliyatini litsenziyalash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 49-bandning 1-kichik bandidagi “(agar muassis yakka tartibdagi tadbirkor yoki yuridik shaxs boʻlsa)” degan soʻzlar “(muhrlar mavjud boʻlgan taqdirda)” degan soʻzlar bilan almashtirilsin. 2. 5-ilovada: 1-shakldagi “Ipoteka ssudalari” va “Tijorat ssudalari” degan soʻzlar tegishincha “Ipoteka kreditlari” va “Tijorat kreditlari” degan soʻzlar bilan almashtirilsin; 3-shakldagi “Ssudalar boʻyicha foizlar” degan soʻzlar “Kreditlar boʻyicha foizlar” degan soʻzlar bilan almashtirilsin.
Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnomaga qoʻshimchalar kiritish haqida
(resolution, 2015-09-15)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 3-maydagi 11/5-son qarori (roʻyxat raqami 1834, 2008-yil 11-iyul) (Oʻzbekiston Respublikasi qonun hujjatlari toʻplami, 2008-y., 28-son, 276-modda) bilan tasdiqlangan Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnomaga ilovaga muvofiq qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 51-band, 78-bandning birinchi xatboshisi va 80-band “muhr izi” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin. 2. 571-bandning toʻrtinchi xatboshisi “muhr namunalariga” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin. 3. 60-bandning birinchi xatboshisi “muhr izini” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin.
Mikrokredit tashkilotlarida buxgalteriya hisobini yuritish toʻgʻrisidagi yoʻriqnomaga oʻzgartirish va qoʻshimchalar kiritish haqida
(resolution, 2020-06-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2007-yil 8-sentabrdagi 23/1-son qarori (roʻyxat raqami 1728, 2007-yil 12-oktabr) (Oʻzbekiston Respublikasi qonun hujjatlari toʻplami, 2007-y., 41-42-son, 426-modda) bilan tasdiqlangan Mikrokredit tashkilotlarida buxgalteriya hisobini yuritish toʻgʻrisidagi yoʻriqnomaga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 173-bandning oltinchi xatboshisi “varaqchalar va muhr izi” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin. 2. 2-ilovaning 3-bandi uchinchi xatboshisi “muhr izi” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin. 3. 16-ilovadagi “(yuridik shaxslar uchun)” degan soʻzlar “(muhr mavjud boʻlgan taqdirda)” degan soʻzlar bilan almashtirilsin.
Oʻzbekiston Respublikasi banklarida ochiladigan bank hisobvaraqlari toʻgʻrisidagi yoʻriqnomaga oʻzgartirish va qoʻshimchalar kiritish haqida
(resolution, 2023-02-09)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2009-yil 16-martdagi 7/2-son qarori (roʻyxat raqami 1948, 2009-yil 27-aprel) (Oʻzbekiston Respublikasi qonun hujjatlari toʻplami, 2009-y., 18-son, 229-modda) bilan tasdiqlangan Oʻzbekiston Respublikasi banklarida ochiladigan bank hisobvaraqlari toʻgʻrisidagi yoʻriqnomaga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Ushbu Yoʻriqnoma Oʻzbekiston Respublikasining Fuqarolik kodeksi, “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi, “Valyutani tartibga solish toʻgʻrisida”gi va “Elektron hujjat aylanishi toʻgʻrisida”gi qonunlariga, Oʻzbekiston Respublikasi Vazirlar Mahkamasining 2003-yil 20-avgustdagi 357-sonli “Tadbirkorlik faoliyatini tashkil etish uchun roʻyxatdan oʻtkazish tartibotlari tizimini tubdan takomillashtirish toʻgʻrisida”gi qaroriga muvofiq, banklar tomonidan milliy va chet el valyutasida bank hisobvaraqlarini ochish, ularni qayta rasmiylashtirish hamda yopish tartibini belgilaydi.”. 2. 5-band va 28-bandning “g” kichik bandi oʻz kuchini yoʻqotgan deb topilsin. 3. 8-bandning uchinchi hatboshisidan “, qonun hujjatlarida nazarda tutilgan hollar bundan mustasno” degan soʻzlar chiqarib tashlansin. 4. 13-band quyidagi mazmundagi “d” kichik band bilan toʻldirilsin: “d) davlat soliq xizmati organlarida hisobga qoʻyilganligini tasdiqlovchi hujjat (maʼlumotnoma).”. 5. 18-bandning uchinchi xatboshisidagi “(roʻyxat raqami 2205, 2011-yil 4-mart) (Oʻzbekiston Respublikasi qonun hujjatlari toʻplami, 2011-y., 9-son, 97-modda)” degan soʻzlar “(roʻyxat raqami 2711, 2015-yil 26-avgust)” degan soʻzlar bilan almashtirilsin. 6. 35-banddagi “imzolanib, muhr qoʻyiladi” degan soʻzlar “imzolanadi va muhrlanadi (muhr mavjud boʻlgan taqdirda)” degan soʻzlar bilan almashtirilsin. 7. 36-band quyidagi mazmundagi xatboshi bilan toʻldirilsin: “Mazkur band talablari bank mijozida muhr mavjud boʻlgan taqdirdagina qoʻllaniladi.”. 8. 3-ilovada: nomi “*” belgisi bilan toʻldirilsin; ‎‎old tomoni quyidagi mazmundagi izoh bilan toʻldirilsin: “*Ushbu varaqchaning muhr iziga tegishli oʻrinlari bank mijozida muhr mavjud boʻlgan taqdirdagina toʻldiriladi.”.
Qandim kon guruhi uchastkasi, Xauzak va Shodi uchastkalari, shuningdek, Qoʻngʻirot uchastkalariga oid mahsulotni taqsimlash haqidagi 2004-yil 16-iyundagi Bitim doirasida va Oʻzbekiston Respublikasi Janubiy-Gʻarbiy Hisor va Ustyurt mintaqasi hududlaridagi konlar boʻyicha 2007-yil 23-yanvardagi mahsulot taqsimotiga oid Bitim doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruvi qoidalariga oʻzgartirishlar kiritish haqida
(resolution, 2019-08-13)

Oʻzbekiston Respublikasi “Davlat bojxona xizmati toʻgʻrisida”gi Qonunining 6 va 7-moddalari va Oʻzbekiston Respublikasi Vazirlar Mahkamasining 2014-yil 21-iyuldagi 199-son “Oʻzbekiston Respublikasida tashqi savdo operatsiyalari monitoringini takomillashtirishga doir qoʻshimcha chora-tadbirlar toʻgʻrisida”gi qaroriga muvofiq Oʻzbekiston Respublikasi Davlat bojxona qoʻmitasi, Tashqi iqtisodiy aloqalar, investitsiyalar va savdo vazirligi, Iqtisodiyot vazirligi hamda Oʻzbekiston standartlashtirish, metrologiya va sertifikatlashtirish agentligi qaror qiladi: 1. Oʻzbekiston Respublikasi Davlat bojxona qoʻmitasi, Tashqi iqtisodiy aloqalar, investitsiyalar va savdo vazirligi, Iqtisodiyot vazirligi hamda Oʻzbekiston standartlashtirish, metrologiya va sertifikatlashtirish agentligining 2010-yil 5-apreldagi 01-02/12-32, EG-01/10-240, 92, 06-282-son qarori (roʻyxat raqami 2097, 2010-yil 19-aprel) (Oʻzbekiston Respublikasi qonun hujjatlari toʻplami, 2010-y., 16-son, 126-modda) bilan tasdiqlangan Qandim kon guruhi uchastkasi, Xauzak va Shodi uchastkalari, shuningdek, Qoʻngʻirot uchastkalariga oid mahsulotni taqsimlash haqidagi 2004-yil 16-iyundagi Bitim doirasida va Oʻzbekiston Respublikasi Janubiy-Gʻarbiy Hisor va Ustyurt mintaqasi hududlaridagi konlar boʻyicha 2007-yil 23-yanvardagi mahsulot taqsimotiga oid Bitim doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruvi qoidalariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-band quyidagi tahrirda bayon qilinsin: “2. Tovarlarni yetkazib berish (olib kirish) shartnomalari (kontraktlari) eksport mamlakatniki kabi import mamlakatning ham tashqi iqtisodiy faoliyat tovarlar nomenklaturasi boʻyicha kodiga shartli havolaga ega boʻlishi mumkin. Tashqi iqtisodiy faoliyat tovarlar nomenklaturasi boʻyicha yakuniy kod kelib tushgan tovarni bojxona rasmiylashtiruvini amalga oshirish paytida aniqlanishi lozim. Bunda, agar tashqi iqtisodiy faoliyat tovarlar nomenklaturasi boʻyicha tovarlarning kodi dastlabki oltita belgi darajasida oʻzgarmasa shartnomalarga oʻzgartirish kiritilmagan holda bojxona rasmiylashtiruvi amalga oshiriladi.”. 2. 6-bandning birinchi xatboshisidan “vakolatli bankida va” degan soʻzlar chiqarib tashlansin. 3. 19-banddagi “Oʻzbekiston Respublikasi chegarasi — DAF (Inkoterms-2000 keyingi oʻzgartishlar bilan)” degan soʻzlar “Oʻzbekiston Respublikasi chegarasi — DAR (Inkoterms-2010 keyingi oʻzgartishlar bilan)” degan soʻzlar bilan almashtirilsin. 4. Mazkur oʻzgartirishlar Oʻzbekiston Respublikasi Moliya vazirligi, Markaziy bank Boshqaruvi va Operator bilan kelishilgan.
Oʻzbekiston Respublikasi Prezidentining “Radiochastota spektrini boshqarishni tashkil qilish va foydalanishni takomillashtirish toʻgʻrisida” 2013-yil 22-oktabrdagi PQ-2053-sonli qaroriga oʻzgartishlar kiritish toʻgʻrisida
(resolution, 2015-09-08)

Oʻzbekiston Respublikasining 2015-yil 9-iyundagi OʻRQ-388-sonli “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish, shuningdek ayrim qonun hujjatlarini oʻz kuchini yoʻqotgan deb topish toʻgʻrisida”gi Qonuniga muvofiq: 1. Oʻzbekiston Respublikasi Prezidentining “Radiochastota spektrini boshqarishni tashkil qilish va foydalanishni takomillashtirish toʻgʻrisida” 2013-yil 22-oktabrdagi PQ-2053-sonli qaroriga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. Oʻzbekiston Respublikasi Prezidentining 2013-yil 22-oktabrdagi “Radiochastota spektrini boshqarishni tashkil qilish va foydalanishni takomillashtirish toʻgʻrisida”gi PQ-2053-son qarorida: a) 2-bandning uchinchi xatboshisidagi “radiochastotalarni taqsimlash milliy jadvalini” soʻzlari “Oʻzbekiston Respublikasi radiochastotalarini taqsimlash jadvalini” soʻzlari bilan almashtirilsin; b) 2-ilovada: 4-bandning uchinchi xatboshisidagi “radiochastotalarni taqsimlash milliy jadvalini” soʻzlari “Oʻzbekiston Respublikasi radiochastotalarini taqsimlash jadvalini” soʻzlari bilan almashtirilsin; 5-bandning toʻrtinchi xatboshisidagi “chastotalarni taqsimlash milliy jadvalini” soʻzlari “Oʻzbekiston Respublikasi radiochastotalarini taqsimlash jadvalini” soʻzlari bilan almashtirilsin.
Toshkent davlat yuridik universiteti magistraturasiga qabul qilish tartibi toʻgʻrisidagi nizomga oʻzgartirishlar kiritish haqida
(resolution, 2018-07-05)

Oʻzbekiston Respublikasi Prezidentining “Yuridik kadrlar tayyorlash tizimini yanada takomillashtirish chora-tadbirlari toʻgʻrisida” 2013-yil 28-iyundagi PQ-1990-son qaroriga muvofiq, shuningdek Toshkent davlat yuridik universiteti magistraturasiga talabalarni qabul qilish jarayonini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2013-yil 23-iyuldagi 206-son qarori (Oʻzbekiston Respublikasi QT, 2013-y., 7-son, 47-modda) bilan tasdiqlangan Toshkent davlat yuridik universiteti magistraturasiga qabul qilish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Vazirliklar va idoralar bir oy muddatda oʻzlarining idoraviy normativ-huquqiy hujjatlarini ushbu qarorga muvofiqlashtirsinlar. 3. Belgilansinki, 2015/2016 — 2019/2020 oʻquv yillarida Toshkent davlat yuridik universiteti magistraturasiga qabul qilishda Vazirlar Mahkamasining “Toshkent davlat yuridik universiteti magistraturasiga qabul qilish tartibi toʻgʻrisidagi nizomni tasdiqlash haqida” 2013-yil 23-iyuldagi 206-son qaroriga 1-ilovaning 26-bandida nazarda tutilgan test sinovlariga talablar “Mutaxassislik fanlari” faniga qoʻllaniladi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.Y. Xodiyev zimmasiga yuklansin. 1. 7-banddagi “Mutaxassislik fani” soʻzlari “Mutaxassislik fanlari” soʻzlari bilan almashtirilsin. 2. 8-banddagi “Mutaxassislik fani” soʻzlari “Mutaxassislik fanlari” soʻzlari bilan almashtirilsin. 3. 19-banddagi “10” raqami “15” raqami bilan almashtirilsin. 4. 23-bandning uchinchi xatboshidagi “Mutaxassislik fani” soʻzlari “Mutaxassislik fanlari” soʻzlari bilan almashtirilsin.